**Изх.№ 6300-241**

**Дата: 11.08.2023 г.**

**ДО**

**ЦЕНТРАЛНИТЕ РЪКОВОДСТВА НА:**

**КОАЛИЦИЯ „ГЕРБ-СДС“**

**КОАЛИЦИЯ „ПРОДЪЛЖАВАМЕ ПРОМЯНАТА - ДЕМОКРАТИЧНА БЪЛГАРИЯ - ОБЕДИНЕНИЕ”**

**ПАРТИЯ „ВЪЗРАЖДАНЕ“**

**ПАРТИЯ „ДВИЖЕНИЕ ЗА ПРАВА И СВОБОДИ“**

**КОАЛИЦИЯ „БСП ЗА БЪЛГАРИЯ“**

**ПАРТИЯ „ИМА ТАКЪВ НАРОД“**

**КОПИE ДО**

**ОБЩИНСКИ РЪКОВОДСТВА НА:**

**КОАЛИЦИЯ „ГЕРБ-СДС“**

**КОАЛИЦИЯ „ПРОДЪЛЖАВАМЕ ПРОМЯНАТА - ДЕМОКРАТИЧНА БЪЛГАРИЯ - ОБЕДИНЕНИЕ”**

**ПАРТИЯ „ВЪЗРАЖДАНЕ“**

**ПАРТИЯ „ДВИЖЕНИЕ ЗА ПРАВА И СВОБОДИ“**

**КОАЛИЦИЯ „БСП ЗА БЪЛГАРИЯ“**

**ПАРТИЯ „ИМА ТАКЪВ НАРОД“**

**ПОКАНА**

**за провеждане на консултации за състава на Общинска избирателна комисия (ОИК) във връзка с произвеждане на изборите за общински съветници и за кметове на 29 октомври 2023 година** **в Община Кнежа**

**УВАЖАЕМИ ДАМИ И ГОСПОДА,**

В изпълнение на разпоредбите на чл. 75, ал.1 от Изборния кодекс (ИК), Решение № 1962 - МИ от 04 август 2023 г. на Централна избирателна комисия (ЦИК), писмо с изх. № МИ-06-248/04.08.2023 г. на ЦИК и във връзка с организационно-техническата подготовка за произвеждането на изборите **за общински съветници и за кметове**, насрочени с Указ № 146 от 31.07.2023 г. на Президента на Република България, отправям настоящата покана за провеждане на консултации на парламентарно представените партии и коалиции в 49-то Народно събрание и други партии и коалиции, които не са представени в 49-то Народно събрание, за определяне състава на Общинска избирателна комисия (ОИК) на територията на Община Кнежа.

Консултациите ще се проведат на **17 август 2023 г. (четвъртък) от 11:00** часа в Залата на Общински съвет - Кнежа, находяща се в град Кнежа, ул. „Марин Боев” № 69, етаж III в Общинска администрация – Кнежа.

Съгласно чл. 75, ал. 3 от ИК при консултациите партиите и коалициите следва да представят:

а) писмено предложение за състав на ОИК, което съдържа:

- наименованието на партията или коалицията, която прави предложението;

- имената и единен граждански номер (ЕГН) на предложените лица;

-длъжността в комисията, за която се предлагат;

-образование, специалност и телефон за контакт.

б) заверено копие на удостоверение за актуално правно състояние на партията, издадено не по-рано от ***31.07.2023 г.,*** или заверено копие от решение за образуване на коалицията, с което се удостоверяват пълномощията на лицата, представляващи съответната партия или коалиция

в) пълномощно от лицата, представляващи съответната партията или коалицията, в случаите, когато в консултациите участват упълномощени лица;

г) копие от диплома за завършено висше образование или оригинал на уверение за завършено висше образование от съответното висше училище (ако все още няма издадена диплома); в случай че документът за завършено висше образование е издаден на чужд език, същият се представя заедно с легализиран превод на български език;

д) предложение на партиите и коалициите за резервни членове;

е) декларация за съгласие от всяко лице да бъде предложено за член на ОИК и че отговаря на изискванията на Изборния кодекс (приложение към решение № 1962-МИ).

Общинската избирателна комисия се състои от председател, до четирима, но не по-малко от двама заместник-председатели, секретар и членове.

Представителите на една партия или коалиция не могат да имат мнозинство в ОИК.

Всяка парламентарно представена партия или коалиция има право на поне един член във всяка ОИК.

Председателят, заместник-председателите и секретарят не могат да бъдат от една и съща партия или коалиция.

Общият брой на членовете на ОИК, включително председател, до четирима, но не по-малко от двама заместник-председатели и секретар, се определя според броя на избирателните секции на територията на общината - с до 150 избирателни секции включително – 11 членове.

При назначаването на членовете на ОИК, включително председател, заместник-председатели и секретар, се запазва съотношението между парламентарно представените партии и коалиции в 49-то Народно събрание съобразно броя на народните представители от всяка парламентарна група към 31.07.2023 г., като се използва методът на най-големия остатък, но не по-малко от един член от всяка парламентарно представена партия или коалиция.

Съставът на ОИК с 11 членове, включително председател, до четирима, но не по-малко от двама заместник-председатели и секретар, като се спазва съотношението между партиите и коалициите по т. 1, е както следва: за коалиция „ГЕРБ-СДС“ – 3 членове; за коалиция „Продължаваме промяната – Демократична България“ – 3 членове; за партия „Възраждане“ – 2 членове; за партия „ДПС” – 1 член; за коалиция „БСП за България” – 1 член; за партия „Има такъв народ“ – 1 член.

За членове на ОИК се назначават лица, които:

а) са навършили 18 години;

б) не са поставени под запрещение;

в) не изтърпяват наказание лишаване от свобода;

г) не са осъждани за умишлено престъпление от общ характер, независимо от реабилитацията, както и не са освобождавани от наказателна отговорност за умишлено престъпление;

д) имат постоянен и настоящ адрес на територията на Република България към дата 28 април 2023 г. включително – 6 месеца преди датата на изборите;

е) владеят български език;

ж) са с висше образование или приравнените на него по Закона за висшето образование.

Обстоятелствата по букви „а” – „е“ се установяват с декларация (приложение към решението), а по буква „ж” – с копие от диплома за завършено висше образование или оригинал на уверение за завършено висше образование от съответното висше училище (в случай че все още няма издадена диплома).

Членовете на една и съща ОИК не могат да бъдат помежду си съпрузи или лица във фактическо съжителство, роднини по права линия, братя и сестри.

Представените документи остават като неразделна част от протокола от консултациите и се изпращат до ЦИК.

Настоящата покана е публично оповестена на …………..2023 г. на интернет страницата на Община Кнежа в секция „Мести избори“, местен радиовъзел и информационно табло, находящо се в сградата на Общинска администрация – Кнежа, етаж I.

ИЛИЙЧО ЛАЧОВСКИ**, /П/**

**Кмет на Община Кнежа**